Publication: Magyar Közlöny
Issue: MK-2001-67 (Year: 2001, Number: 67)
Era: 1990-2004
Section: 16 Hatályon kívül helyezte a 2001. évi XXXVI. törvény 102. §-a (1) bekezdésének a) pontja.
Paragraph Index: 832

(4) A (3) bekezdés a) pontjában meghatározott tilalom nem vonatkozik arra az esetre, amikor a helyettesítésre azért van szükség, mert a helyettesítésre okot adó munkakör nincs betöltve, feltéve, ha a helyettesítés időtartama a 30 napot meghaladja. 49/C. § (1) A közigazgatási szerv a szokásos munkavégzési hely szerinti településen kívüli munkavégzésre kötelezheti a köztisztviselőt (kiküldetés). Ennek feltétele, hogy a köztisztviselő a kiküldetés időtartama alatt is a munkáltató irányítása és utasítása alapján végezze a munkát. Nem minősül kiküldetésnek, ha a köztisztviselő a munkáját — a munka természetéből eredően — szokásosan a közigazgatási szerv székhelyén kívül végzi, valamint, ha olyan településen végzi, amely a közigazgatási szerv szervezetszerű működéséhez tartozik. Így különösen nem minősül kiküldetésnek, ha a körjegyző vagy az igazgatási, hatósági társulás köztisztviselője a körjegyzőséghez, valamint a társuláshoz tartozó településen látja el munkaköri feladatait.

Source: https://magyarkozlony.hu/hivatalos-lapok/947fbabdeb9a66991781595dfd1a7af8267b010b/dokumentumok/8a9de9b64d98c45d818255fcfc53bb2775bcbe4f/letoltes